**Pasientinformasjon**

**Operativ behandling av kjønnsvorter (kondylom)**

Du har fått påvist kjønnsvorter i hud eller slimhinne. Disse vortene er godartede. Synlige kjønnsvorter kan behandles på mange måter, ofte er det forsøkt med medisiner/pensling før denne behandling

**Operasjon**Behandlingen er poliklinisk og utføres i narkose eller lokalbedøvelse. Selve behandlingen tar oftest bare få minutter. Omfanget avhenger av hvor forandringene sitter og av hvor utbredte de er.   
Behandlingen utføres oftest med avskrapning eller overfladisk brenning/koagulering av vortene. Noen ganger blir det benyttet laser.  
Det er som regel ikke nødvendig med sykmelding.

**Komplikasjoner**Komplikasjoner er sjeldne og lite alvorlige. Smerter er vanligvis lite uttalte, men ved behandling av større hudområder vil sårhet og væsking fra sårflatene forekomme. Ved behandling av slimhinne og hud rundt urinrørsåpning eller endetarmsåpning, kan svie og sårhet ved vannlating/avføring være problematisk i begynnelsen.

Infeksjon etter behandlingen er svært sjelden. Ved økende smerter etter behandlingen, bør du kontakte sykehuset:

Kvinneklinikken tlf. **51 51 87 77.**

**Tilbakefall**Det er ganske vanlig med tilbakefall uansett behandling, men over lengre tid (måneder/år) har kjønnsvortene en tendens til å forsvinne av seg selv.

Kvinneklinikken SUS, desember 2022  
[www.sus.no/kvinneklinkken](http://www.sus.no/kvinneklinkken)